burgasdotpro/wikipedia huggingface dataset:
Nanoštruktúrovaný materiál

Nanoštrukturovaný materiál je materiál, ktorý má charakteristický štruktúrny motív s rozmerom v oblasti jednotiek do stoviek nanometrov. Príkladmi sú nanorúrka, nanovlákno, kompozitný nanomateriál a pod.
Rozmery nanoštruktúrovaných povrchov.
Nanoštruktúrovaný materiál má charakteristický štruktúrny motív s rozmerom v oblasti jednotiek až stoviek nanometrov. Pri opise nanoštruktúry je potrebné rozlišovať medzi počtom rozmerov v nanometroch. Nanoštrukturované povrchy majú iba jeden nano rozmer, a to hrúbku povrchu, ktorá sa pohybuje v rozmedzí 1 až 100nm[2D]. Nanorúrky disponujú dvoma rozmermi, ktoré sa pohybujú v rozmedzí 1 až 100nm a dĺžkou, ktorá môže byť aj oveľa väčšia [1D]. Nanočastice majú všetky tri rozmery v nano mierke [0D].
Povrchové atómy.
Nanoštruktúrované povrchy a nanomateriály majú veľkú časť atómov na povrchu. Pomer povrchových atómov k vnútorným atómom sa dramaticky mení so zmenšovaním objemu. Napríklad kocka železa s objemom 1 cm3 má len 10-5 % povrchových atómov. Ak kocku rozdelíme na kocky s hranou 10 nm narastie percento povrchových atómov na 10 %. V kocke železa s objemom 1nm3 bude každý atóm železa na povrchu, teda percento povrchových atómov bude 100% . Rozhodujúcim kritériom prejavu nových fyzikálnych vlastností častice je podmienka, aby počet atómov na jeho povrchu bol rádovo rovný počtu atómom v jeho objeme. Nagajev túto podmienku definoval vzťahom 
kde p je podiel atómov na povrchu, Np je počet povrchových atómov a No je počet atómov v objeme.
Využitie nanoštruktúrovaných materiálov.
Nanoštruktúrované materiály v súčasnosti nachádzajú využitie hlavne v elektrotechnickom priemysle pri výrobe mikročipov a pamäťových zariadení. V menšej mierke sa využívajú aj v medicíne pri detekcii a liečbe rôznych ochorení. Jeden z princípov spočíva v separovaní vírusov, infikovaných buniek z krvného séra v mikrofluidných kanálikoch, kde je integrovaná vhodná funkčná nanoštruktúra a následná identifikácia pomocou Ramanovej spektroskopie, čo umožňuje použitie malých objemov krvnej vzorky. Pri liečbe sa využívajú porézne nanomateriály, do ktorých sa uskladňuje liečivo, ktoré je vypustené až pri choroboplodnom zárodku, čo znamená nižšia spotreba liečiva a nepoškodenie zdravých buniek liečivom.
Typy nanoštruktúrovaných materiálov.
Zlaté nanočastice – komerčne predávané zlaté nanočastice majú obvyklú veľkosť 5-100nm
Využitie: 
Nanoštruktúrovaný povrch.
Pripravuje sa z rôznych kovových aj nekovových materiálov, ale môže ísť aj o kombinácie materiálov. Môže sa pripravovať elektrodepozíciou, naparovaním alebo naprašovaním, spin coatingom a inými metódami.
Využitie:
Boris

Boris môže byť:
AdBlue

AdBlue (registrovaná obchodná známka VDA) je v Európe a v krajinách príjímajúcich európske emisné limity kvapalné aditívum, ktoré využíva technológiu SCR, ktorá sa využíva pri úprave výfukových plynov naftových motorov na úroveň emisných limitov Euro 4 a vyšších. Ide o chemicky vysoko čistý vodný roztok močoviny, vyrobený z čistej močoviny a demineralizovanej vody. Jej presné zloženie (32,5% močoviny, 67,5% vody = AUS 32 - Aqueous Urea Solution) umožňuje stanoviť bod počiatku kryštalizácie na -11 °C a je špecifikované v norme DIN 70070.
V USA je s počiatkom platnosti emisných limitov EPA / CARB 2010 používaný adekvátny produkt pod názvom DEF (Diesel Exhaust Fluid).
AdBlue je vstrekované pred katalyzátor výfukových plynov, kde sa močovina najprv čo najrovnomernejšie mieša s výfukovými plynmi, rozkladá sa vplyvom tepla za prítomnosti obsiahnutej vody na amoniak (NH3) a oxid uhličitý (CO2). Amoniak ďalej na povrchu katalyzátora (za predpokladu prítomnosti chemického katalyzátora na stenách buniek telesa katalyzátora vytvorených pre maximálnu reakčnú plochu) reaguje s oxidmi dusíka (NOX), ktoré vznikajú pri spaľovaní. Z výfuku tak namiesto väčšiny NOX odchádza neškodná vodná para a dusík.
Spotreba AdBlue predstavuje približne 4 až 6% spotrebovaného paliva, pričom vyššia spotreba sa dá väčšinou predpokladať u prísnejších emisných limitov.
Podmienkou uvedenej reakcie je dostatočná teplota výfukových plynov a vlastného katalyzátora. Preto je výfukový systém väčšinou vybavený senzormi teploty na vstupe (niekedy aj na výstupe) z katalyzátora. Množstvo AdBlue je dávkované až po dosiahnutí požadovanej teploty reaktoru v množstve závislom od signálu tzv. NOx senzoru umiestneného pred, za, alebo na oboch miestach katalyzátora podľa použitého riadenia systému aby nedochádzalo k vzniku páchnucich zlúčenín amoniaku, kryštalizácii nadbytočnej močoviny na výstupe z výfuku alebo prekročenia legislatívneho limitu NOx pri aplikácii malej dávky.
Svetová hokejbalová federácia

Svetová hokejbalová federácia (), skrátene WBDHF, je po ISBHF druhou zastrešujúcou organizáciou svetového hokejbal a dekhokeja. Vznikla v roku 2012, keď predtým pôsobila ako IHF (AHbK) do roku 1996. WBDHF vznikla ako protiváha ISBHF v dôsledku rozporov vo vnútri ISBHF a niektorých národných federácii, kvôli tzv.heritage tímom. Heritage tímy sú tvorené z hráčov, ktorí žijú v Kanade a hrajú za tzv. Grécko, Taliansko, Portugalsko, írsko, Hong Kong, Arménsko, Libanon...atď 
Jedným zo zakladateľov WBDHF je aj bývalý predseda Slovenskej hokejbalovej únie Jaroslav Melišek.
V júni 2013 organizovala WBHF v Maple Leaf Gardens v Toronte svoje prvé majstrovstvá sveta. V novembri 2015 usporiadala v Engerau aréne v Bratislave prvé MS v hokejbale s 3 + 1 hráčmi.
Majstrovstvá sveta.
Majstrovstvá sveta v hokejbale 3vs3 2018 boli v poradí 3. majstrovstvá sveta mužov, žien a veteránov v hokejbale, ktoré organizuje Svetová hokejbalová federácia (WBHF). Konali sa v Bratislave, na Slovensku od 11.16. novembra 2018, za účasti 21 tímov. Nováčikmi turnaja boli Fínsko a Spojené kráľovstvo.
Funkcionári WBDHF.
Cindy Zhang , 
Historická tabuľka – usporiadanie.
Majstrovstvá sveta alebo Európy organizovalo 7 krajín.
Paulínia nápojová

Paulínia nápojová alebo neformálne guarana (lat. "Paullinia cupana, Paullinia crysan, Paullinia sorbilis") je rastlina z čeľade mydlovníkovité. Je to popínavý ker pôvodom z Amazonskej panvy v Amerike. Látka pastovitej konzistencie, ktorá má stimulačné účinky na CNS a pripravuje sa zo semien tejto rastliny, sa volá guarana (t.j. rovnako ako rastlina). Názov guarana (po španielsky guaraná) je odvodený od názvu indiánskeho kmeňa Guaraníovia, ktorý guaranu používa ako povzbudzujúcu drogu. Okrem toho sa rastlina používa ako liek, napr. proti hnačke a dyzentérii.
Pastovitá hmota.
Spomínaná pastovitá hmota sa vyrába tak, že sa semená rastliny pražia a následne drvia na pastovitú hmotu. Táto obsahuje o.i. 3-6 % kofeínu. Obsah kofeínu v guarane je vyšší než v prípade kávy či čaja. Pastovitá hmota sa používa najmä na prípravu stimulujúceho nápoja populárneho v Južnej Amerike, ktorý má horkú, adstringentnú chuť a slabú, kávovitú vôňu. Okrem toho sa pastovitá hmota používa ako prísada do alkoholických a nealkoholických nápojov, sirupov, žuvačiek aj do analgetických prípravkov.
Využitie.
Guarana je známa pre svoje povzbudzujúce účinky kedy dodáva energiu, zvyšuje koncentráciu, vitalitu a výdrž. Je známe že potlačuje únavu, zlepšuje činnosť srdca a krvný obeh, pôsobí na nervový aj telesný stav, stimuluje mozgové funkcie a podporuje mozgovú činnosť. Je vhodná pri nervových vypätiach, pri depresiách a môže sa použiť pri rekonvalescencii po dlhej chorobe. Môže tíšiť menštruačné bolesti. Je ideálna ako pri psychickej aj fyzickej záťaži. Ďalej môže byť Guarana súčasťou redukčných diét, pretože znižuje chuť k jedlu a stimuluje odbúravanie tukov. Guarana zlepšuje pamäť a sústredenie. V Brazílii ju užívajú ako výborné afrodiziakum.
Ľubomír Lisý

Profesor MUDr. Ľubomír Lisý, DrSc. je slovenský neurológ a profesor odboru neurológia. 
Pracuje na Neurologickej klinike LF SZU v Bratislave 2 roky vykonával funkciu hlavného odborníka MZ SR pre neurológiu (1990 – 1992), 16 rokov bol vedúcim pracovníkom Neurologickej kliniky SZU v Bratislave (1994 – 2010), 12 rokov bol vo funkcii predsedu Slovenskej neurologickej spoločnosti (1990 – 2002), profesorom neurológie bol menovaný v Česku v roku 1997 prezidentom Václavom Havlom, v roku 1998 získal čestné občianstvo štátu Georgia, USA. Zaslúžil sa o založenie Európskej federácie neurologických spoločností v meste Marseille, kde mu s tejto príležitosti starosta mesta udelil čestnú medailu, absolvoval viaceré študijné pobyty v zahraničí, kde aj prednášal vo viacerých svetových jazykoch, zastupoval Slovenskú neurologickú spoločnosť vo Svetovej neurologickej federácii ako aj Europskej federácii neurologických spoločností. Okrem klinickej neurológie venoval sa zvlášť elektrofyziologickej diagnostike v neurológii, ale tiež v športe, hlavne v Krasokorčuľovaní, opísal dovtedy neznáme reflexné prepojenia nervových dráh do oblasti kostrových svalov (napríklad, trigemino-cervikálne a trigemino-lumbálne reflexy), v ostatnom čase sa venuje neurogenetike a neuroimunológii.
Porsche 911

Porsche 911 je 4-sedadlový, 2-dverový športový automobil, ktorý od septembra 1964 vyrába nemecká automobilka Porsche v súčasnosti už v ôsmej generácií - 992. Pre Porsche 911 je typické usporiadanie s motorom, prevodovkou i náhonom vzadu (neskôr aj s pohonom 4×4), oblé predné svetlá a pomaly klesajúca zadná časť. Tieto dizajnové prvky pochádzajú zo 60. rokov 20. storočia, kedy model vznikol a väčšinu svojho dizajnu si zachoval dodnes.
Typ 911 využíva výlučne šesťvalcové motory typu boxer, teda motory s protiľahlými valcami, pre ktoré bolo do roku 1997 charakteristické chladenie vzduchom. Od nástupu generácie s označením 996 sa používa len chladenie kvapalinou. Model v roku 1964 nahradil Porsche 356, prvýkrát bol predstavený na autosalóne vo Frankfurte v roku 1963. Projekt vznikal pod vedením Ferdinanda Porsche a jeho syna Ferdinanda Alexandera pod označením projekt 901. Takéto označenie však kvôli označovaniu vozidiel Peugeot, ktorý si nárokoval trojciferné číselné označenia s nulou uprostred, nebolo možné a typ bol preto premenovaný na 911.
Okrem cestného športového auta je 911-tka uznávaná aj ako pretekársky automobil a patrí k najúspešnejším pretekárskym autám vôbec. Napríklad model 911 Carrera RSR vyhral majstrovstvá sveta športových vozidiel, dominoval v pretekoch na okruhoch ako Targa Florio, Daytona, Sebring či Nürburgring alebo napríklad model 935 (model odvodený od Porsche 911) vyhral prestížne preteky 24 hodín Le Mans v roku 1979. V ankete "Auto storočia" v roku 1999 skončilo Porsche 911 na piatom mieste za príbuzným Volkswagen Chrobákom, keďže pôvodná 911-tka vznikala na tej istej platforme ako Chrobák. Do januára 2013 sa predalo 820 000 kusov Porsche 911. Typ 911 pôvodne začínal ako bežné športové auto, rokmi však jeho výkony prešli až do sveta superšportových automobilov (napr. 911 GT2), preto sa mnohí nezhodujú, do ktorej zo spomínaných kategórií by sa mal model zaraďovať.
Putovanie

Putovanie alebo púť môže byť:
NHL 1940/1941

Sezóna 1940/1941 bola 24. sezóna v histórii NHL. Svoju poslednú sezónu v nej odohral tím New York Americans, ktorý sa v nasledujúcej sezóne transformoval na Brooklyn Americans, ale pod novým názvom odohral v NHL už len jedinú sezónu. 
Víťazom NHL aj Stanley Cupu 1940/41 sa stal celok Boston Bruins.
Play-off o Stanley cup.
 * V rámčeku za menom klubu je počet víťazných zápasov.
Prezumpcia neviny

Prezumpcia neviny znamená, že každý občan, ktorý je obvinený zo spáchania priestupku alebo trestného činu, je považovaný za nevinného dovtedy, kým sudca nevznesie právoplatné rozhodnutie o jeho vine (pričom nezáleží na tom, či ho naozaj spáchal, alebo nespáchal).
V takýchto prípadoch je veľmi dôležité správne oslovenie občana, a to takto:
Priestupkové konanie.
Občan je obvineným z priestupku, len čo správny orgán vykonal voči nemu prvý procesný úkon. Na takého občana sa hľadí ako na nevinného, kým jeho vina nebola vyslovená právoplatným rozhodnutím. Obvinený z priestupku má právo vyjadriť sa ku všetkým skutočnostiam, ktoré sa mu kladú za vinu a k dôkazom o nich, uplatňovať skutočnosti a dôkazy na svoju obhajobu, podávať návrhy a opravné prostriedky. K výpovedi ani k priznaniu ho nemožno donucovať.
Preto je dôležité rozoznávať pomenovania osoby, ktorá sa dopustila priestupku, a to tak, že v štádiu objasňovania ide o podozrivého zo spáchania priestupku, v štádiu začatia samotného konania o priestupku o obvineného z priestupku a až po právoplatnosti rozhodnutia (ak ním bola uznaná jeho vina) môže byť takáto osoba označovaná za vinného. Inštitút prezumpcie (predpokladu) neviny má však i oveľa ďalekosiahlejšie dôsledky ako formálne oslovovanie; napríklad osoba po splnení ostatných podmienok môže byť členom rybárskej stráže, hoci sa už objasňuje jej priestupok na úseku rybárstva, a to až do dňa, keď nadobudne odsudzujúce rozhodnutie právoplatnosť.
Kraddy

Mathew Kratz, viac známy ako Kraddy je americký elektronický hudobník, ktorý žije v Los Angeles. Svoju hudobnú kariéru začal mixovaním drum and bassu v San Franciscu v polovici 90. rokov, kde bol spoluzakladateľom skupiny The Streets Collective. V roku 2004 vydal svoj prvý sólo album "Truth Has No Path" a v roku 2006 bol spoluzakladateľom skupiny The Glitch Mob.
Kraddy je najviac známy vďaka svojmu prvému prelomovému hitu „Android Porn“ z roku 2008. V roku 2009 opustil skupinu The Glitch Mob. V roku 2010 vydal sólové EP s názvom "Labyrinth", ktoré napísal, produkoval a prezentoval úplne sám. V roku 2011 vydal album "Anthems of the Hero" a EP "Moment of Truth" v roku 2012.
Tuleň karibský

Tuleň karibský () je vyhynutý druh tuleňa z rodu "Monachus". Tento rod obsahuje 3 druhy tuleňov žijúcich v tropických oblastiach; existujú už iba dva druhy.
Žil v Karibiku a Mexickom zálive. Prvýkrát ho objavil Kolumbus v 1494. Jeho hlavnými predátormi boli žraloky a človek. Od roku 1952 nebol tento druh spozorovaný a je tak vyhlásený za vyhynutý. Dôvodom vyhynutia bol jeho nadmerný lov pre olej, kožušinu a nadmerný rybolov v oblasti, ktorý ho oberal o potravu.
Opis.
Medzi tuleňmi nešlo o veľký druh. Dospelé samce vážili 170 až a boli dlhé 2 až . Samice boli trochu menšie. Mal šedivo hnedú kožušinu, na chrbte zafarbenú do siva a prechodom do žltej na spodku a ústach. Obýval skalnaté a piesočné pobrežia v karibskej oblasti. Živil sa úhormi, homármi, chobotnicami a útesovými rybami. Nebol plachý ani agresívny, čo prispelo k jeho zániku. O spôsobe života a rozmnožovaní neexistuje veľa informácii.
Moruša

Moruša alebo menej vhodne morušovník () je rod rastlín z čeľade morušovité. Nepravý plod tejto rastliny sa volá "moruša", výzorom je podobný malinám a konzistenciou jahodám - odtiaľ ľudový názov stromová malina, či stromová jahoda.
Moruše sú dreviny pestované pre ovocie alebo pre listy skrmované priadkou morušovou. Listy sú opadavé, striedavé, nedelené alebo laločnaté, kvety sú jednopohlavné. Plod moruša vzniká zdužnatením okvetných lístkov. 
Na Slovensku sa vyskytuje iba ako pestovaná rastlina. Konkrétne sa na Slovensku vyskytujú tieto druhy:
Enja Rúčková

Enja Rúčková (* 17. november 1983, Liptovský Mikuláš, Slovensko) je slovenská spisovateľka, absolventka UCM v Trnave. Žije a tvorí na Liptove. Je vydatá, má tri deti a písaniu sa venuje vo svojom voľnom čase. Väčšinu jej diel tvoria romány pre mládež (young adult, new adult), ale nevyhýba sa ani tvorbe pre dospelých.
S publikáciou "Čo koho do toho" získala v roku 2010 druhé miesto v súťaži "Kniha Liptova", o rok neskôr získala s knihou "Risknem to s punkerom" prvé miesto v tejto súťaži.
Rudimental

Rudimental je štvorčlenná anglická elektronická skupina, tvoriaca väčšinou žáner drum and bass pod vydavateľstvom Asylum Records a nezávislým vydavateľstvom Black Butter. Štvorica pozostáva z textárov a producentov Piersa Aggeta, Kesiho Drydena, Amira Amora a DJa Locksmitha. Skupina sa dostala do pozornosti predovšetkým vďaka singlu „Feel the Love“ z roku 2012, v ktorom vokálne spolupracoval spevák John Newman. Singel sa dostal na vrchol rebríčka UK Singles Chart. Skupina ďalej vydala single „Not Giving In“ (v spolupráci s Johnom Newmanom a Alexom Clarom) a v roku 2013 „Waiting All Night“ (s vokálmi od Elly Eyre), ktorý sa tiež dostal na vrchol rebríčka UK Singles Chart.
Feel the Love

„Feel the Love“ je skladba britskej štvorčlennej skupiny Rudimental v spolupráci so spevákom Johnom Newmanom. Je druhým singlom z ich albumu "Home". Skladba bola v Anglicku vydaná dňa 14. mája 2012 a dostala sa na vrchol rebríčkov UK Singles Chart a UK Dance Chart. skladba sa objavila v hre "" a tiež v reklame na Foxtel Australia v roku 2013.
Projektová dokumentácia

Projektová dokumentácia je súbor dvojrozmerných schém a výkresov doplnených textovou časťou slúžiaci ako popis stavby, stroja alebo iného výrobku určeného pre výrobný a stavebný proces. Obvykle sú výkresy kreslené alebo tlačené na papier, ale môžu tiež byť zhotovené vo forme digitálneho súboru. Výkresy a plány sú využívané hlavne v stavebníctva, priemysle a pri plánovaní.
Židovské meno

Židovské meno je meno, používané k náboženským alebo právnym účelom v judaizme.
Chlapec dostáva meno hneď po obriezke, kedy mohel prednáša požehnanie, ktoré obsahuje pomenovávaciu formulku - „nech je v Izraeli nazývaný menom ..., syn (otcove meno)“. Dievča dostáva meno, keď je jej otec vyvolaný po jej narodení k Tóre a potom chazan alebo gabaj odrieka požehnanie nazývané mišeberach.
Od bar micva je muž vyvolávaný k Tóre svojim židovským menom, s pripojením mena otca (David ben Jišaj). Aškenázi pri modlitbách za chorých či za Židov v zajatí sa modlia s použitím židovského mena s menom matky (napr. Gil'ad ben Malka).
Na oficiálnych židovských dokumentoch (napr. ketube) sa uvádza len židovské meno, pri rozvodovej listine (get) všetky mena, pod ktorými je dotyčný známy (vrátane prezývok), ale zapísané hebrejským písmom.
Aškenázi často pomenovávajú deti po zomrelom prarodičovi či inom príbuznom, Sefardi po žijúcom prarodičovi. Aškenázi tiež tradične spojovali meno s jeho ekvivalentom v jidiš - napr. Zeev Volf či Arje Lejb. Pri ženských menách je jidiš slovo skôr lichôtkou (napr. Rivke Frume - "Rivka Zbožná").
V prípade kohenských a levitských rodín je súčasťou židovského mena vyjadrenie tohto rodinného pôvodu (ha-kohen, ha-levi).
V Izraeli je zvykom u praktikujúcich Židov dať meno skutočne až po obriezke (teda ôsmy deň po narodení) či počas mišeberachu (u dievčat). Rodičia často do poslednej chvíle váhajú a nikto sa ich nepýta na meno narodeného dieťaťa. To je niekedy problém u predčasne narodených, nedonosených chlapčekov, kedy sa obriezka odkladá. Vtedy obvykle dostanú meno pri mišeberachu ako dievčatá, aby sa mohli ostatní už modliť za zdravie týchto chlapcov. (Problém robí táto prax pomenovávania v krajinách diaspory, kedy úrady chcú vedieť meno dieťaťa už pred pôrodom).
Zmena mena.
Je občasným zvykom u osôb veľmi vážne chorých pridávať dodatočné meno. Tento zvyk sa odvoláva na Talmud (Roš ha-šana 16b), že táto zmena môže zvrátiť „nepriaznivý výnos“ v nebi. Najčastejšie sa pridáva meno Chajim ("život"), u žien Chaja ("živá").
Simon Cowell

Simon Phillip Cowell (* 7. október 1959, Londýn, Spojené kráľovstvo) je britský porotca talentových súťaží, podnikateľ, filantrop, filmový, hudobný a televízny producent. Je známy predovšetkým ako nekompromisný porotca v súťažiach American Idol, The X Factor a Britain's Got Talent. Vlastní televíznu produkčnú a hudobnú spoločnosť "Syco".
Ako porotca robí Cowell často zvláštne a kontroverzné narážky, vrátane urážok na súťažiacich. Vystupoval v najnovšej, deviatej sérii Britain's Got Talent a jedenástej sérii britského X-Factoru.
V rokoch 2004 a 2010 bol menovaný časopisom TIME za jedného zo 100 najvplyvnejších ľudí na svete.
Ján Zeman

Ján Zeman môže byť:
Sedmokráska obyčajná

Sedmokráska obyčajná ("Bellis perennis"), je vytrvalá liečivá rastlina z čeľade astrovitých ("Asteraceae").
Charakteristika.
Sedmokráska obyčajná je nízka rastlina zriedka presahujúca 12 cm. Sýto zelené listy usporiadané v prízemnej ružici sú široko obvajcovité až obkopinaté, na okrajoch jemne zubaté alebo celokrajné. Bezlistý kvetný stvol je jednoúborový. Kvety sú obojpohlavné, majú kužeľovité lôžko, stred kvetu je žltý, okvetné lístky biele až naružovelé. Tvarom pripomínajú vyplazený jazyk. Plodom sedmokrásky obyčajnej je nažka. Táto kvetina kvitne od februára do novembra. Kvety vykazujú heliotopické vlastnosti podobne ako slnečnice a sú odolné voči mrazu až do -15°C.
Rozšírenie a stanovište.
Bohato zastúpená je sedmokráska v celej Európe až po Kaukaz. Vyskytuje sa v trávnych spoločenstvách. Potrebuje dostatok slnečného žiarenia. Je závislá na Slnku a vyberá si len svetlom plne prestúpené miesta.
Možné použitie.
Sedmokráska je liečivá. Pre zber sú určené kvetné úbory so stonkou do 2 cm. Tie obsahujú horčiny, sliz, silice, flavonoidy, triesloviny, triterpenové saponíny, organické kyseliny, minerálne látky, inulín a cukor. Tieto látky napomáhajú zvýšeniu látkovej premeny v pečeni. Doporučuje sa tiež pri chorobách žlčníka. Kvet sedmokrásky možno použiť vnútorne aj zvonka. Vnútorne sa používa napr. pri zápalových ochoreniach dýchacích ciest, kedy napomáha vykašliavaniu a pôsobí protizápalovo. K vonkajšiemu použitiu je vhodná ako prísada do kúpeľa alebo odvar na obklady. Využiteľná je predovšetkým na zle sa hojace rany a vredy. Kloktaním napomáha liečbe zápalu hrdla a ďasien.
Použiť ju možno aj v kuchyni, do jarných šalátov. Veľmi využívaný je aj bylinný odvar zo sedmokrások.
Gustáv Mallý

Gustáv Mallý (* 21. máj 1879, Viedeň - † 3. august 1952, Bratislava) bol slovenský akademický maliar. Považuje sa za priekopníka slovenského moderného maliarstva. Pôsobil aj ako pedagóg a organizátor výstavníckej činnosti.
NHL 1971/1972

Sezóna 1971/1972 bola 55. sezóna NHL. Víťazom Stanley Cupu ako aj základnej časti NHL aj sa stal Boston Bruins.
Židovská záhrada

Židovská záhrada je názov pre druhý najstarší židovský cintorín v Prahe. Cintorín sa nachádzal na pražskom Novom Meste medzi dnešnými ulicami Spálená, Purkyňova, Jungmannova a Lazarská. Na tomto cintoríne sa pochovávalo najneskôr od roku 1254 až do roku 1478, kedy tento priestor v pozdĺžnej osi preťala Vladislavova ulica a bol premenený na stavebné parcely, takže aj dnes je celá záhrada zastavaná či vydláždená.
Rekonštrukciu areálu pred lokáciou Nového Mesta pražského vykonal Štátny ústav pre rekonštrukciu pamiatkových miest a objektov roku 1980.
Medzi rokmi 1900 – 1920 sa našli prvé židovské náhrobky pri stavebných prácach pre nájomné domy vo Vladislavovej ulici, päť fragmentov kamenných náhrobných kameňov bolo vyzdvihnutých a uložených v Lapidáriu Národného múzea v Prahe.
V rokoch 1978 – 1980 boli pred výstavbou metra likvidované domy v južnej časti Vladislavovej ulice (čp. 73/II), v uliciach Charvátovej (čp. 1404/II) a Purkyňovej (čp.56/II). Záchranný archeologický výskum archeologického oddelenia Pražského strediska štátnej pamiatkovej starostlivosti a ochrany prírody, vedený Helenou Olmerovou vtedy zdokumentoval ďalšie hroby.
Roku 1997 bol v dôsledku zámeru Českej sporiteľne vybudovať v tejto lokalite podzemné garáže urobený záchranný archeologický výskum, ktorý sa dotkol parciel domov čp. 76/II a 1350/II vo Vladislavovej ulici. Pri prieskume sa v lokalite našli hebrejské náhrobky a prosté kostrové hroby, ktorých počet sa odhaduje asi na 400. Roku 2000 však boli archeologické práce na základe protestov židovských obcí ukončené (židovské predpisy požadujú neporušiteľnosť hrobov na večné časy). Podzemný priestor Židovskej záhrady bol neskôr vyhlásený za kultúrnu pamiatku a hroby, ktoré boli ponechané namieste, boli opatrené betónovým sarkofágom.
Nogent-le-Rotrou (obvod)

Nogent-le-Rotrou je obvod v departemente Eure-et-Loir a regióne Centre-Val de Loire vo Francúzsku. Člení sa ďalej na 4 kantóny a 52 obcí.
Orléans (obvod)

Orléans je obvod v departemente Loiret a regióne Centre-Val de Loire vo Francúzsku. Člení sa ďalej na 24 kantónov a 122 obcí.
Pithiviers (obvod)

Pithiviers je obvod v departemente Loiret a regióne Centre-Val de Loire vo Francúzsku. Člení sa ďalej na 5 kantónov a 86 obcí.
Romorantin-Lanthenay (obvod)

Romorantin-Lanthenay je obvod v departemente Loir-et-Cher a regióne Centre-Val de Loire vo Francúzsku. Člení sa ďalej na 8 kantónov a 63 obcí.
Saint-Amand-Montrond (obvod)

Saint-Amand-Montrond je obvod v departemente Cher a regióne Centre-Val de Loire vo Francúzsku. Člení sa ďalej na 11 kantónov a 116 obcí.
Tours (obvod)

Tours je obvod v departemente Indre-et-Loire a regióne Centre-Val de Loire vo Francúzsku. Člení sa ďalej na 24 kantónov a 123 obcí.
Vendôme (obvod)

Vendôme je obvod v departemente Loir-et-Cher a regióne Centre-Val de Loire vo Francúzsku. Člení sa ďalej na 9 kantónov a 107 obcí.
Vierzon (obvod)

Vierzon je obvod v departemente Cher a regióne Centre-Val de Loire vo Francúzsku. Člení sa ďalej na 8 kantónov a 43 obcí.
Daimler

Daimler môže byť:
Znelka

Znelka môže byť:
James Arthur

James Andrew Arthur (* 2. marec 1988, Middlesbrough, Spojené kráľovstvo) je britský spevák a hudobník, ktorý vyhral deviatu sériu X Factoru v roku 2012. Jeho debutový singel „Impossible“ bol vysielaný po finále a debutoval na 1. mieste v rebríčku UK Singles Chart v prvom týždni od vydania. Odvtedy sa predalo viac ako 1,3 milióna kópií v UK a 2,5 milióna celosvetovo, čím sa stal najpredávanejším singlom víťaza "X Factoru" všetkých čias.
James Arthur bol tiež spevákom a gitaristom vo viacerých skupinách medzi rokmi 20052012, pričom v roku 2012 založil skupiny The James Arthur Band a James Arthur Project.
Idea státu rakouského

Idea státu rakouského je najväčší a najdôležitejší politický spis Františka Palackého, v ktorom českému národu vyložil svoju predstavu budúceho usporiadania rakúskeho cisárstva. Ide o sériu ôsmich článkov, ktoré vyšli v tlači v priebehu roka 1865 v denníku "Národ". 
Základná myšlienka diela bola Palackým vyslovená pred rokom 1865, a to v roku 1848 v liste do Frankfurtu nad Mohanom (na nemecký snem) a v článku z decembra 1849 "O centralisaci a národní rovnoprávnosti v Rakousku". Obidva texty boli v súlade s jeho vôľou a vedomím pripojené ako prílohy k prvému samostatnému vydaniu "Idei státu rakouského", ktoré bolo vydané v roku 1907 Ottovým nakladateľstvom v redakcii Jaroslava Kvapila. 
Palacký v diele navrhuje pretvorenie Rakúska na federáciu viacerých autonómnych celkov, čo pokladal za protipól dualizácii štátu, ktorá sa napokon udiala v roku 1867. Palacký bol uvedomelý národovec a obával sa o češstvo najmä pre Nemcov a ich snahu o vytvorenie jednotného Nemecka. Želal si, aby Rakúsko malo svoju ideu modernú a za takú ideu vyhlásil Rakúsko, obývané mnohými rôznymi národnosťami s rovnoprávnosťou. Preto vystupoval dôrazne proti centralizmu, ktorý dával vládu Nemcom a za úlohu Rakúska vyhlasoval šírenie moci a kultúry nemeckej na východ. Varoval pred zavedením dualizmu, ktorý spolu s centralizmom nepokladal za zlučiteľný so slobodou a národným právom.
Charles Augustus Young

Charles Augustus Young (* 15. december 1834 – † 3. január 1908) bol jeden z popredných slnečných spektroskopistov Spojených štátoch amerických. Zomrel vo svojom rodisku na zápal pľúc. Pozoroval zatmenia Slnka a zaoberal sa slnečnou spektroskopiou. Vyštudoval na Dartmouth College, kde sa stal profesorom v roku 1865, zostal tu až do roku 1877, keď odišiel na Princeton University.
Bol úspešný pedagóg a popularizátor vedy, napísal populárnu a používanú sériu astronomických učebníc, vrátane diela "Manual of Astronomy". O mnoho rokov neskôr, v roku 1927, keď Henry Norris Russell, Raymond Smith Dugan a John Quincy Stewart písali vlastnú dvojzväzkovú učebnicu, nazvali ju "Astronomy: A Revision of Young’s Manual of Astronomy" (v doslovnom preklade "Astronómia: revízia Youngovho Manuálu astronómie").
Menová reforma v Česko-Slovensku v roku 1919

Menová reforma v Česko-Slovensku v roku 1919 alebo Rašínova menová reforma bola menová reforma, ktorá mala za cieľ oddeliť česko-slovenský peňažný obeh od ostatných častí bývalého Rakúsko-Uhorska. Hlavným architektom tejto menovej reformy bol minister financií Alois Rašín. Jeho úlohou sa stala stabilizácia vojnou rozvrátenej česko-slovenskej ekonomiky. 
Problém predstavovala predovšetkým Rakúsko-uhorská banka, ktorá vydávala do obehu miliardy bankoviek, aby inflačnými peniazmi splatila vojnové dlhy. Znamenalo to ale úplné znehodnotenie úspor.
Priebeh.
V noci z 25. na 26. februára boli uzavreté hranice a bol zastavený všetok pohyb osôb a tovaru cez hranice, vrátane poštového styku. V dňoch od 3. do 9. marca bolo uskutočnené okolkovanie rakúsko-uhorských bankoviek a namiesto rakúsko-uhorskej koruny bola zavedená koruna česko-slovenská v pomere 1 : 1. Okolkované bankovky bolo potom až do júla 1920 možné vymeniť za nové česko-slovenské bankovky.
Reforma bola uskutočnená kolkovaním bankoviek. Bola okolkovaná polovica predloženej hotovostí. Okolkovaná hotovosť zostala v obehu. Druhá polovica bola zadržaná ako nútená štátna pôžička. Boli vydané vkladné listy, teda vládne dlhopisy, ktoré boli vystavené na meno a boli neprevoditeľné. Týmto spôsobom sa stiahlo z obehu asi 34 % obeživa.
Zároveň bol vyhotovený súpis všetkého hnuteľného a nehnuteľného majetku, cenných papierov a vkladov. Tento súpis bol podkladom pre dávku z majetku a z prírastku majetku. Úlohou tohto opatrenia bolo eliminovať aktíva a majetok, ktorý bol inflačného pôvodu. Dávky boli výrazne progresívne a mali za cieľ odčerpať finančnú bezhotovostnú kúpnu silu a zdaniť vojnových zbohatlíkov. 
V apríli 1919 bola zavedená koruna česko-slovenská - peňažná jednotka nového česko-slovenského štátu. Proti tomuto označeniu protestovalo množstvo historikov, ktorí namietali, že tento názov nemá oporu v českých dejinách. Navrhovali iné označenia – napr. sokol, říp a pod.
Súčasne s tým sa pripravovali podmienky na zavedenie zlatého štandardu. Ústrednou úlohou bolo vytvorenie potrebných zlatých rezerv - zlatého pokladu štátu. Jedným zdrojom boli dobrovoľné dary (94-tisíc zlatých mincí a medailí, 64 kg rýdzeho zlata) a výnos štátnej pôžičky v zlate, striebre a cudzích valutách. Tak sa získalo 3 300 kg rýdzeho zlata, 272 000 kg rýdzeho striebra. Pôžička bola splatená do roku 1926.
Vykonanie aj výsledok reformy je dodnes považovaný za obdivuhodný. Česko-slovenská koruna sa stala jednou z najstabilnejších mien v Európe.
Problematickou okolnosťou bola skutočnosť, že v čase priebehu reformy neboli ešte ukončené versailleské mierové rokovania a stanovené definitívne hranice ČSR. Preto bola v niektorých oblastiach osídlených národnostnými menšinami reforma bojkotovaná.
Rekurentná neurónová sieť

Rekurentná neurónová sieť alebo rekurentná sieť je rozšírenie priamoväzbovej neurónovej siete spojením medzi neurónmi, ktoré umožňuje dvojcestné, dvojsmerné šírenie signálov medzi neurónmi v určitej časovej postupnosti, príp. šírenie signálu v rámci toho istého neurónu.
Rekurentné siete so spätnými väzbami sa dajú na priamoväzbové siete prekresliť tak, že spätne sa nahradia priamymi vstupmi z fiktívnych neurónov, pričom signály do nich sú privádzané z výstupov neurónov v ďalšom kroku (tieto signály, v porovnaní s priamoväzbovými sú oneskorené, posunuté).
Algoritmy učenia rekurentných sieti (RTRL algoritmus).
V RTRL algoritme sa priebežne adaptujú váhy rekurentnej siete, využívajúc chyby et a et+1 , t.j. chyby z aktuálneho a predchádzajúceho cyklu. 
RTRL Algoritmus:
Synovec

Synovec (iné názvy: zastarano: brat(r)anec; bratov syn nárečovo: bratovec; sestrin syn zastarano: sestrenec) je príbuzný mužského pohlavia, ktorý je synom súrodenca (brata alebo sestry). Ženskou obdobou je neter.
Prasynovec.
Slovom prasynovec označujeme bratovho alebo sestrinho vnuka, teda syna netere alebo synovca.
Veľká cena Monaka 2013

Veľká cena Monaka 2013 (Grand Prix de Monaco 2013) boli preteky Formule 1, ktoré sa konali dňa 26. mája 2013 na mestskom okruhu v Monaku. Boli to šieste preteky sezóny 2013 a 72. ročník Veľkej ceny Monaka.
Výsledky.
Kvalifikácia.
Poznámky:
Bratranec

Bratranec alebo bratanec môže byť:
Prix Michel-Sarrazin

Prix Michel-Sarrazin je každoročně udeľovaná cena quebeckým vedcom za prácu v oblasti biológie a medicíny. Je pomenovaná po prvom kanadskom vedcovi Michelovi Sarrazinovi (1659–1734).
Udava (prírodná rezervácia)

Udava je prírodná rezervácia piateho stupňa ochrany. Nachádza sa v pohorí Bukovské vrchy v Národnom parku Poloniny v katastrálnom území obcí Osadné a Hostovice v Prešovskom kraji (okres Snina). Rezervácia má rozlohu . Nachádza sa v nej pramenná oblasť riečky Udava. Tvorí jednu z najcennejších častí Národného parku Poloniny a zároveň jedno z najzachovalejších území na Slovensku. 
Vývoj.
Vyhlásená bola už v roku 1982 pre: 
"zabezpečenie ochrany prirodzených procesov a neobmedzeného vývoja rastlinných a živočíšnych spoločenstiev a lesných porastov bukového a jedľovo-bukového lesného vegetačného stupňa, nachádzajúcich sa na území Bukovských vrchov." 
Vtedy mala rozlohu . V apríli 2001 "VLK Východné Karpaty" predložil Krajskému úradu v Prešove návrh na rozšírenie rezervácie na 393,30 ha, ktorý tým sledovali zachovanie lesa a zníženie odtoku vody z krajiny. 29. apríla 2005 vychádza Vestník vlády Slovenskej republiky s vyhláškou KÚ ŽP v Prešove o rozšírení PR Udava na podľa návrhu Lesoochranárskeho združenia VLK s účinnosťou od 1. mája 2005.
Národný park Gates of the Arctic

Národný park Gates of the Arctic () je národný park, ktorý sa nachádza na severe Aljašky. Je to najsevernejšie položený národný park v Spojených štátoch, celé územie parku leží nad Severným polárnym kruhom. Zároveň je to druhý najväčší park v Spojených štátoch. Má rozlohu 34 287 km², čo je viac ako dve tretiny územia Slovenska. Prevažnú časť územia parku tvorí pohorie Brooks Range. Územie bolo vyhlásené za národný park a prírodnú rezerváciu v roku 1990. Pre park sú typické veľhory, arktická tundra a divoké jazerá, z ktorých niektoré nie sú pomenované.
Giacomo da Lentini

Giacomo da Lentini, sicílsky Giàcumu da Lintini alebo il Notaro, (* asi 1210, Lentini – † asi 1260) bol básnik na dvore kráľa Sicílie a rímskeho cisára Fridricha II. Bol autorom patriacim do sicílskej školy a pripisuje sa mu vytvorenie prvého sonetu v histórii poézie.
Pôvodne boli jeho básne písané v literárnej sicílčine, no po prebratí školy básnikom Guittone d'Arezzom do Florencie preložené do toskánčiny a tým zmenené. Témou jeho básní je dvorská rytierska láska podľa vzoru provensalských trubadúrov. Niektoré jeho básne sú vytvorené v tenzone, čo je kolaboratívna forma poézie, v ktorej jeden básnik píše sonet a druhý odpovedá tiež v sonetovej forme. Lentini takto spolupracoval s autorom Abatem di Tivoli a Jacopom Mostaccim.
Lentinimu sa pripisuje 16 piesní rôznej metrickej schémy, 22 sonetov, ktoré ako prvý zložil, pričom dva z nich sú tenzone.
Bartoš

Bartoš môže byť:
Beňo

Beňo môže byť:
Bielik

Bielik môže byť:
Bondra

Bondra je priezvisko, na Slovensku rozšírené predovšetkým v okrese Stará Ľubovňa (najviac v Novej Ľubovni, Starej Ľubovni a Jakubanoch).
Astydameia (manželka Akasta)

Astydameia (, ) je v gréckej mytológii manželka Akasta, kráľa tesálskeho Iólku.(podľa inej verzie manželkou Akasta bola Hippolyté)
U kráľa Akasta si našiel útočisko fthijský kráľ Péleus, ktorý pri nebezpečnom love na kalydónskeho diviaka, nešťastnou náhodou zabil svojho svokra Eurytióna a bol preto nútený svoje kráľovstvo opustiť. Pélea však opäť postihlo nešťastie, lebo Akastova manželka Astydameia sa do neho zamilovala a po neopätovanej láske, najprv poslala správu jeho manželke Antigone, že sa chce oženiť s inou ženou. Antigona správe uverila a obesila sa. Potom ho pred manželom obvinila, že ju chcel zviesť. Akastos jej tiež uveril a rozhodol sa, že Pélea zabije.
Vylákal ho preto na poľovačku do pélijských lesov, kde žili diví Kentauri. Keď po poľovačke Péleus unavený zaspal, Akastos mu schoval meč, aby sa útoku Kentaurov nevedel ubrániť. Péleus však mal šťastie, lebo ho zachránil Kentaur Cheirón, ktorý sa od svojich druhov odlišoval. Cheirón mu následne dal svoj meč a Péleus sa nato vrátil a Akasta a jeho zradnú manželku Astydameiu zabil.
Ladislav Guderna

Ladislav Guderna (* 1. jún 1921, Nitra – † 6. október 1999, Vancouver) bol slovenský surrealistický maliar. 
Životopis.
Detstvo prežil v Nitre, kde navštevoval aj Štátne reálne gymnázium. V roku 1933 sa rodina Gudernovcov presťahovala do Bratislavy. Ladislav začal študovať na Obchodnej akadémii. Súčasne navštevoval večerné kurzy kreslenia na Škole umeleckých remesiel, kde ho viedol profesor Ľudovít Fulla (1902 – 1980). Absolvoval aj výtvarné školenie u Maximiliána Schurmanna (1890 – 1960). Od roku 1938 študoval na Oddelení kreslenia a maľovania SVŠT v ateliéri profesora Jána Mudrocha (1909 – 1968). O štyri roky neskôr ho zo školy vylúčili, údajne pre nedisciplinovanosť, v skutočnosti však pre politické názory. V roku 1944 absolvoval Akadémiu výtvarných umení v Belehrade. Už ako dvadsaťročný vydal teoretický spis Tvar v maliarstve.
Od začiatku svojej tvorby spolupracoval s nadrealistickými básnikmi, a to vo forme ilustrácií ich básnických zbierok a zborníkov.
1945 - zakladajúci člen Skupiny výtvarných umelcov 29. augusta a člen českého výtvarného spolku Mánes.
1946 - účasť na výstave mladého československého umenia v Paríži
1948 - účasť na Bienále v Benátkach
1957 - predseda Zväzu slovenských výtvarných umelcov.
1958 - získal striebornú medailu za výtvarné návrhy na EXPO ’58 v Bruseli
1968 - na protest proti okupácii Československa emigroval do Kanady. Najskôr žil v Toronte, roku 1979 sa presťahoval do Vancouvru.
1979 - člen medzinárodnej surrealistickej skupiny Melmoth a Skupiny West Coast Surrealist. 
V rokoch 1979 – 1998 vydával spolu so synom Martinom surrealistický časopis Scarabeus, ktorého vyšlo okolo dvadsať čísel. V rokoch 1981 – 1986 vychádzal pod ich vedením aj rovnako zameraný časopis Melmoth Vancouver.
Guderna si našiel vlastný surrealistický rukopis, svojou výtvarnou aj teoretickou prácou sa zapájal do scény nadrealistickej poézie na Slovensku. Je považovaný za jedného zo zakladateľov slovenského výtvarného surrealizmu. Bol maliar, grafik, a vynikal aj v technike koláží.
V prvej polovici 40. rokov boli jeho diela charakteristické líniou ohraničujúcou tvary. Môžeme ich označiť ako predmetné, ale bez detailnej realistickej popisnosti, založené skôr na vyjadrovaní vo forme symbolov.
Po roku 1945 bol inšpirovaný fauvizmom, dielom G. Rouaulta, ale tiež analytickým a syntetickým kubizmom. V tomto období v jeho tvorbe prevláda motív kubistických hláv žien. Tu sa tiež prvýkrát objavuje forma polmesiaca, ako profilu ženskej hlavy.
V 60. rokoch postupne nachádzal svoje surrealistické poňatie maľby. V aktoch, portrétoch a zátišiach zjednodušuje tvary, ktoré sa menia na symboly a získavajú monumentálny charakter. Typickým prvkom jeho tvorby je humor, irónia, odľahčenosť vo výraze a schopnosť spájať zdanlivo nesúrodé tvary.
Horná ulica (Banská Bystrica)

Horná ulica je ulica v centrálnej časti Banskej Bystrice. Je spojená s Námestím SNP, ulicami Skuteckého, Komenského, Kukučínova, Železničiarska, Československej armády a Partizánska cesta. Nachádza sa tu viacero cenných budov a niekoľko inštitúcií, medzi nimi Vila Dominika Skuteckého, súčasť Stredoslovenskej galérie a kultúrna pamiatka Kamenná vila.
Dejiny.
Ulica sa začala formovať v 15. storočí, väčšina domov pochádza zo 16. a 17. storočia. Ich renesančný a barokový vzhľad bol z väčšej časti priebehom 18. storočia nahradený Art noveau.
Horná ulica tvorila spojnicu Banskej Bystrice s Horehroním. Jej zadná (východná) časť bola mimo mestského opevnenia. Hlavne za tzv. Hornou bránou mala viac vidiecky ako mestský charakter. Zmeny k urbanizácii nastali po zbúraní Hornej brány a dobudovaní železničného spojenia so Zvolenom v roku 1873. Časť dnešnej Hornej ulice sa stala Nádražnou (stanica stála na inom mieste ako dnes až do polovice 50. rokov 20. storočia).
Drndava

Drndava je potok na Hornej Nitre, preteká územím okresu Partizánske. Je to ľavostranný prítok Drahožice a je tokom V. rádu. 
Pramení v pohorí Tribeč, na severozápadnom úpätí Michalovho vrchu v nadmorskej výške cca Na hornom toku tečie severným smerom, preteká osadou Ondrášová a vteká do vodnej nádrže. Pokračuje severovýchodným smerom obcou Kolačno, kde priberá ľavostranný prítok z lokality Valachovie a za obcou aj pravostranný Kolačniansky potok. Vteká do obce Veľké Uherce, kde sa vlieva do Drahožice.
Majstrovstvá COCABA v basketbale

Majstrovstvá COCABA v basketbale sú najvyššie stredoamerické medzinárodné podujatie náodných družstiev v basketbale, ktoré riadi Stredoamerická basketbalová konfederácia (COCABA). Ich história siaha do roku 1999, kedy sa v Kostarike konali prvé stredoamerické majstrovstvá mužov, a v roku 2004, v Guatemale, aj prvé majstrovstvá žien. Od roku 2007 prebiehajú s 2-ročnou periodicitou. Dominujú v nich mužské družstvá Mexika a Panamy a ženské družstvá Guatemaly a Mexika.
Majstrovstvá COCABA tiež slúžia ako kvalifikácia stredoamerických družstiev na Centrobasket či na Stredoamerické a karibské hry.
Kolačniansky potok (prítok Drahožice)

Kolačniansky potok je potok na hornej Nitre, preteká územím okresu Partizánske. Je to pravostranný prítok Drndavy a je tokom VI. rádu. 
Pramení v pohorí Tribeč, na západnom úpätí Veľkého Vracova v nadmorskej výške cca Na celom toku tečie prevažne severným smerom a priberá pravostranný Vracovský potok a prítok z lokality "Dráhy". Preteká východným okrajom obce Kolačno a pred Veľkými Uhercami sa vlieva do Drndavy.
Mira Figarová

Mira Figarová, vlastným menom Miroslava Figarová (* 14. august 1917, Brno – † 12. január 2013, Brno) bola česká tanečnica, choreografka a divadelná pedagogička, významná osobnosť Národného divadla Brno kde pôsobila v rokoch 1936 až 1961. Jej manželom bol operný spevák Zdeněk Kroupa.
Tancu sa venovala od detstva, v roku 1930 vo veku 13 rokov po prvýkrát verejne vystupovala v divadle, v balete Vítězslava Nováka "Signorina Gioventù". Od roku 1932 pôsobila ako elévka baletného súboru Národného divadla Brno.
Po ukončení aktívnej tanečnej kariéry pôsobila ako choreografka a pedagogička na Brnenskom konzervatóriu.
Antidote

„Antidote“ je skladba švédskej house skupiny Swedish House Mafia v spolupráci s britsko-austrálskou electro house dvojicou Knife Party. Bola vydaná dňa 16. decembra 2011 v USA a tiež ako v poradí druhý singel z kompilácie Swedish House Mafie s názvom "Until Now". Skladbu napísali členovia Swedish House Mafie, Axwell, Steve Angello a Sebastian Ingrosso a tiež členovia Knife Party, Rob Swire a Gareth McGrillen. Vokály v skladbe vykonal švédsko-americký rapper a skladateľ Adam Baptiste (známy tiež ako ADL), ktorého vokály nie sú uvedené.
Amykos (syn Poseidóna)

Amykos (starogr. "Ἄμυκος" – "Amykos", ) je v gréckej mytológii syn boha Poseidóna a nymfy Melie, kráľ Bebrykov v Bithýnii.
Kráľ Amykos bol preslávený nesmiernou silou a bojachtivosťou. Vystatoval sa, že je najlepším boxerom na svete a každého prichádzajúceho zajal a následne vyzval na zápas, v ktorom väčšinou svojho súpera premohol a zabil. Nebolo teda divu, že sa jeho krajine cudzinci vyhýbali.
Keď na pobreží jeho kráľovstva zakotvila loď Argonautov s veliteľom Iasónom, aby doplnila zásoby na dlhú cestu do Kolchidy pre zlaté rúno, kráľ Amykos ich prijal nevľúdne, častoval ich nevyberanými slovami a vyzval najsilnejšieho z nich na zápas, pokiaľ mu nebude chýbať odvaha. Taký sa v radoch Argonautov našiel, bol to Diov syn Polydeukes, takisto výborný pästiar. Boj bol nesmierne ťažký, až v druhom kole, po krátkom odpočinku, uštedril Polydeukes Amykovi taký tvrdý úder, že mu rozdrvil lebku.
Waymo

Waymo je projekt firmy Google, ktorého cieľom je rozvoj technológie automobilov so samonavigačným systémom bez vodiča. Projekt v súčasnosti (leto 2013) vedie inžinier firmy Google Sebastian Thrun, riaditeľ Stanford Artificial Intelligence Laboratory a vynálezca Google Street View. Thrunov tím v Stanforde vytvoril robotické vozidlo Stanley, ktoré vyhralo v roku 2005 DARPA Grand Challenge a získal 2 milióny dolárov od ministerstva obrany Spojených štátov. Tím sa skladal z 15 inžinierov, ktorí pracujú pre Google, vrátane Chrisa Urmsona, Mika Montemerloha a Anthonyho Levandowského, ktorí pracovali na projekte DARPA Grand. 
Americký štát Nevada schválil 29. júna 2011 zákon pre povolenie prevádzky áut bez vodiča. Google tento zákon inicioval. Zákon nadobudol účinnosť 1. marca 2012 a Nevadské oddelenie motorových vozidiel vydalo prvú licenciu pre samo riadené auto v máji 2012. Licencia bola vydaná pre Toyotu Prius s modifikovanou experimentálnou bezpilotnou technológiou od Google. V apríli 2012 sa Florida stala druhým štátom, ktorý umožnil testovanie vozidiel bez vodiča na verejných komunikáciách. Ako tretia sa v septembri 2012 pridala Kalifornia, ktorá legalizovala používanie samostatne poháňaných automobilov na účely testovania. 
Testovanie.
Projektový tím bol vybavený testovacou flotilou, ktorá zahŕňala najmenej desať vozidiel: šiestich Toyota Prius s Audi TT, a troch Lexus RX450h. Autá jazdili vždy s jedným z tucta vodičov s bezúhonnými jazdných schopnosťami, v sedadle spolujazdca sedel jeden z inžinierov spoločnosti Google. Systémové jednotky udržovali vzdialenosť od ostatných vozidiel, používajúc svoj systém snímačov. Systém umožňuje prevziať kontrolu nad vozidlom tým, že vodič šliapne na brzdu alebo otočí volantom. 
Dňa 28. marca 2012 Google zverejnil na YouTube video vytvorené Morganom Hillom v Kalifornii, kde sa Steve Mahan zúčastnil jazdy samonavádzacím autom Toyota Prius. Vo videu Mahan uvádza: "Deväťdesiat päť percent z môjho zraku je preč, som už dávno slepý." Je potrebné poznamenať, že trasa auta bola starostlivo naprogramovaná a viedla z jeho domova do reštaurácie, potom do čistiarne, obchodu a nakoniec späť domov. 
V auguste 2012 tím avizuje, že majú najazdených viac ako 500 000 km bez nehôd, majú momentálne desať áut a začínajú testovať s jednotlivými vodičmi v troch štátoch USA, kde boli schválené príslušné zákony. Sú to Nevada, Florida a Kalifornia. Ďalej sa chce pridať aj Texas.
Vracovský potok

Vracovský potok je potok na hornej Nitre, ktorý preteká územím okresu Partizánske. Je to pravostranný prítok Kolačianskeho potoka a je tokom VII. rádu. 
Pramení v pohorí Tribeč, na severných svahoch Veľkého Vracova v nadmorskej výške cca Potok sa z počiatočného severného smeru stáča až na západný a v širokom oblúku obteká Malý Vracov (). Vlieva sa vo výške cca do Kolačianskeho potoka.
Cvi Zamir

Cvi Zamir ( צבי זמיר, vlastným menom Cvika Zarzevski, * 3. marec 1925, Lodž, Poľsko† 2. január 2024) bol generálmajor Izraelských obranných síl a riaditeľ Mosadu v rokoch 1968 až 1974.
Biografia.
Narodil sa v Poľsku. Do britskej mandátnej Palestíny sa jeho rodina presťahovala, keď mal Zamir sedem mesiacov. Ako osemnásťročný sa stal vojakom. Najprv bol členom Palmachu, ktorý bol súčasťou Hagany. V Palmachu okrem neho slúžili aj budúci izraelskí vodcovia ako Moše Dajan či Jicchak Rabin. V priebehu vojny za nezávislosť v roku 1948 Zamir bojoval v novo utvorených Izraelských obranných silách. V armáde zostal aj po vojne a postupoval stále vyššie vo funkciách. V rokoch 1966 – 68 zastával funkciu vojenského atašé v Londýne.
Počas jeho funkčného obdobia na pozícii riaditeľa Mosadu spolupracoval na operácii Boží hnev (izraelská odpoveď na mníchovský masaker). Keď vtedajšia vláda SRN odmietla izraelskú ponuku na pomoc pri vyjednávaní s palestínskymi únoscami z Čierneho septembra, osobne sledoval celú udalosť až do zabitia všetkých izraelských rukojemníkov po neúspešnej záchrannej operácii. V neskorších interview (v roku 1992 a 1999) Zamir kritizoval nemecké bezpečnostné zložky pre ich zlú koordináciu, ktorá podľa neho bola hlavnou príčinou smrti všetkých rukojemníkov.
Zamir žil severne od Tel Avivu, v Zahale.
Vo filme.
V roku 2005 natočil Steven Spielberg o masakre v Mníchove film Mníchov. Postavu Cvi Zamira v ňom stvárnil Ami Weinberg.
Cannondale

Cannondale môže byť:
Through the Night

„Through the Night“ je singel britskej drum and bassovej skupiny Drumsound &amp; Bassline Smith v spolupráci s Tom Cane. Skladba bola vydaná dňa 29. júla 2012 a dosiahla 34. miesto v britskom rebríčku UK Singles Chart.
Hudobné video.
Hudobné video k skladbe bolo vydané cez YouTube dňa 9. júla 2012 s celkovou dĺžkou tri minúty a štyri sekundy.
Európska liga vo volejbale mužov 2013

Európska liga vo volejbale mužov 2013 bol 10. ročník prestížnej Európskej ligy mužov, európskej súťaže národných tímov vo volejbale, ktorú organizuje Európska volejbalová konfederácia (CEV). Konal sa v 12 dejiskách všetkých zúčastnených tímov od 13. júla14. júla 2013, za účasti 12 tímov rozdelených do 3 skupín. Víťazi skupín a postúpili do final four, ktoré sa hralo v tureckej Burse. Víťaz Európskej ligy mal právo zúčastniť sa kvalifikácie o postup do Svetovej ligy v roku 2014. Vo finále zvíťazilo premiérovo družstvo Belgicka .
Zaujímavosťou turnaja bolo experimentálne zavedenie systému setov Medzinárodnou svetovou federáciou do 21 bodov.
Účastníci.
 Umiestnenie v rebríčku FIVB k 23 janáru 2013
Výsledky.
Skupina A.
&lt;br&gt; 
Skupina B.
&lt;br&gt; 
Skupina C.
&lt;br&gt;